Investitsiya siyosati doirasida investitsiya faoliyatini xorijiy kredit liniyalari orqali moliyalashtirishning o‘ziga xos xususiyatlari

|
Investitsiya siyosati doirasida investitsiya faoliyatini xorijiy kredit liniyalari orqali moliyalashtirishning o‘ziga xos xususiyatlari
|
bet | 5/8 | Sana | 09.01.2024 | Hajmi | 2,5 Mb. | | #132985 |
Bog'liq Reja Kirish. I. O‘zbekistonning investitsion siyosati2.2.Investitsiya siyosati doirasida investitsiya faoliyatini xorijiy kredit liniyalari orqali moliyalashtirishning o‘ziga xos xususiyatlari.
O‘zbekiston mustaqillikning dastlabki kunlaridanoq tashqi iqtisodiy faoliyatni kengaytirib, bir qancha xalqaro moliyaviy institutlar (XMI) bilan o‘zaro foydali aloqalar o‘rnata boshladi. Tashqi iqtisodiy faoliyatni erkinlashtirish, kengaytirish uchun huquqiy asoslarini yaratib bergan asosiy qonun hujjatlari qabul qilindi. Ko‘plab Prezident Farmonlari va hukumat qarorlari ishlab chiqildi. Bular, avvalo, «Tashqi iqtisodiy faoliyat to‘g‘risida», «Investitsiya faoliyati to‘g‘risida», «Chet el investitsiyalari to‘g‘risida», «Chet ellik investorlar huquqlarining kafolatlari va ularni himoya qilish choralari to‘g‘risida»gi qonunlar hamda boshqa me‘yoriy-huquqiy hujjatlar bo‘lib, ular tashqi iqtisodiy aloqalarni amalga oshirish, tashqi iqtisodiy faoliyat sohasida xalqaro shartnomalar tuzish va ularni bajarish uchun asosiy shart-sharoitni yaratishga imkon berdi.
Shuni ta‘kidlash joizki, O‘zbekistonning XMIlar bilan aloqasi ham uzoq muddatli, ham qisqa muddatli ahamiyatga ega bo‘lgan eng muhim vazifalarni birga qo‘shish maqsadlaridan kelib chiqib amalga oshiriladi. Bunda:
-birinchidan, O‘zbekistondagi barcha xo‘jalik sub‘yektlarining tashqi dunyo bilan o‘zaro aloqalari uchun teng huquqli va milliy manfaatlarga mos keladigan shart-sharoitlar yaratish asosida xalqaro valyuta-moliya va savdo mexanizmlariga qo‘shilish nazarda tutiladi;
-ikkinchidan, respublikaning joriy muammolarini hal etishga bevosita ko‘maklashish, mavjud xalqaro tajriba asosida moliyaviy, texnikaviy yordam va maslahat olish yo‘li bilan o‘tkazilayotgan islohotlarni qo‘llab-quvvatlash ko‘zda tutiladi.
Bugungi kunda shu narsa aniq bo‘lib qoldiki, Vatanimizning barqaror rivojlanishi yuqori darajadagi investitsion faollikka bog‘liqdir. Unga esa ichki va tashqi resurslarni jalb qilish hamda ularni samarali o‘zlashtirish orqali erishiladi. Jahon tajribasi shundan dalolat beradiki, chet el investitsiyalarini jalb qilish va 28 ularni o‘zlashtirish iqtisodiyotni rivojlantirishga yordamlashadi va ijtimoiyiqtisodiy islohotlar uchun kuchli rag‘batlantiruvchi omil bo‘lib xizmat qiladi. Shuning bois Respublika Prezidenti bu haqda quyidagilarni ta‘kidlaydi, - ―Tashqi investitsiyalarni, shu jumladan, chet el sarmoyasini keng ko‘lamda jalb qilish hozirgi kunda xalq xo‘jaligi tarkibini qayta qurish maqsadlariga erishishning zarur sharti bo‘lib qoldi. Chet el sarmoyasini jalb qilishni bevosita investitsiyalar tarzida ham, davlat qarzlari, xalqaro moliya va iqtisodiy tashkilotlar, qarz beruvchi mamlakatlarning investitsiviy yoki moliyaviy kredit resurslari shaklida ham amalga oshirish ko‘zda tutilmokda. Biz maxsus investitsiya loyihalarini amalga oshirish uchun chet el sarmoyasini jalb qilishga alohida e‘tibor beramiz‖ 24 .
«Chet el investitsiyalari to‘g‘risida»gi qonunga muvofiq ajnabiy hamkorlar uchun ularning mol-mulklarini davlat ixtiyoriga olish va musodara qilishdan xalos etish uchun kafolatlar belgilab qo‘yilgan. Ularning o‘z faoliyati natijasida olgan foydasini va boshqa pullarni chet ellarga o‘tkazishlariga, olingan foydani respublika hududida reinvestitsiyalash, respublika banklarida hisob-raqamga va unda har qanday valyutada cheklanmagan miqdorda mablag‘ga ega bo‘lish imkoniyati kafolatlanadi.
Shuningdek, xorijiy investorlarga nisbatan investitsiyalar amalga oshirilgan paytda amalda bo‘lgan qonun me‘yorlari 10 yil mobaynida qo‘llanilishi ko‘zda tutilgan qonun hujjatlari o‘zgartirilmasligiga kafolatlar mavjud 25 . Qonun hujjatlarida Davlat investitsiya dasturiga kiritilgan loyihalar bo‘yicha soliqlar to‘lashdan 7 yil muddatga ozod etish, xorijiy investitsiyalar ishtirokidagi korxonalar daromadining ishlab chiqarishni kengaytirishga va texnologiyani yangilashga sarflanadigan qismidan soliq olmaslik, o‘zi ishlab chiqargan mahsulotni ruxsatnomasiz bemalol chetga olib chiqish va shu kabi ko‘plab imtiyozlar va rag‘batlantirish omillari ham ko‘zda tutilgan
Vujudga keltirilgan me‘yoriy-huquqiy hujjatlar xorijiy hamkorlarning keng investitsion faoliyati uchun qulay sharoitlarni yaratib, ularning huquqlarini va sarflangan sarmoyasini himoya qiladi. Lekin mavjud huquqiy me‘yorlarni shu asnoda o‘oldirmasdan, uni doimo takomillashtirib borish, ya‘ni kafolat va imtiyozlarni kengaytirish, investitsiya faoliyati uchun o‘ulay muhitni shakllantirish va xorijiy investitsiyalarni jalb etish bo‘yicha rag‘batlantirishni kuchaytirish kerak. Respublika Prezidentining iborasi bilan aytganda, - ―shunga erishish kerakki, O‘zbekiston bozori mamlakatimizda o‘z biznesiga ega bo‘lishni istagan har biri kishi uchun jozibali bo‘lsin‖ 26 .
Iqtisodiyotimizga investitsiyalarni jalb qilish masalasida xalqaro moliyaviy institutlar xususiy sektorga alohida e‘tibor bermoqdalar. Dunyoning ko‘plab mamlakatlaridagi XMIlar, jumladan, Evropa tiklanish va taraqqiyot banki (YTTB), Osiyo taraqqiyot banki (OTB), Islom taraqqiyot banki (ITB) Germaniya rivojlanish kredit agentligi (GRKA), Xalqaro moliya korporatsiyasi (XMK), kabilar, aynan, xususiy tarmoqni rivojlantirish uchun investitsiya kiritishga tayyor ekanliklari shundan dalolat beradi. Buning sababi shuki, xususiy tarmoqni rivojlantirish davlat mulkchiligiga asoslangan totalitar tuzumdan xususiy mulkchilik tamoyillari amal qiladigan demokratik jamiyatga o‘tish jarayonining uzviy qismi bo‘lib, o‘ta muhim va hal qiluvchi o‘rin tutishini unutmasligimiz kerak. Aynan mulkchilik shaklining o‘zgarishi iqtisodiyot va jamiyat hayotida ortga qaytarib bo‘lmaydigan jarayonlar va o‘zgarishlar uchun mustahkam zamin, mustahkam asos yaratadi. Shundagina jamiyat hayotida ishlab chiqarish va ishlab chiqarish munosabatlarini tashkil etishning, mehnatga munosabatning tamomila yangicha tamoyillari amal qila boshlaydi.
Xususiy tarmoqni rivojlantirish istiqbollari haqida so‘z yuritganimizda, biz, eng avvalo, kichik korxonalarni, xususiy tadbirkorlikni rivojlantirishni ko‘zda tutayotganimizga alohida e‘tibor qaratishimiz lozim. Chunki rivojlangan mamlakatlar tajribasi shuni ko‘rsatadiki, xususiy tarmoq, odatda, KB hamda xizmat ko‘rsatish sohalarida rivojlanadi. Bunday davlatlarda xususiy tarmoqning YaIMdagi ulushi 50-60 foizni tashkil etadi. Mehnat bilan band bo‘lgan aholining 65-70 foizi esa, aynan, mana shu sohada faoliyat ko‘rsatadi. O‘zbekistonda esa xususiy sektorning ulushi YaIMda faqat 35 foizni, aholini ish bilan ta‘minlashda 30 foizni tashkil qiladi27 . Shu bois biz aholining asosiy qismi qishloq joylarda istiqomat qilishini va u erlarda iqtisodiy turmush tarzi va faollikni oshirish naqadar muhimligini inobatga oladigan bo‘lsak, o‘z-o‘zidan xususiy sektorni rivojlantirish va rag‘batlantirish naqadar zarur ekanligini anglab etish qiyin emas. Bu borada xalqaro moliyaviy institutlar bilan o‘zaro foydali hamkorlik qilish, ayni muddaodir.
Respublika Prezidenti amalga oshirilishi zarur bo‘lgan ustuvor vazifalardan biri sifatida, - «Jamiyatga yangi texnologiyalarni olib kelish, xarajatlar o‘rni tezda qoplanib ketadigan kichik korxonalar o‘urilishini faollashtirish zarur» 28 , - deb ta‘kidlagan fikrlaridan ham KB korxonalariga yangi texnika va texnologiyalarni jalb qilish orqali ularning ishlab chiqarish faoliyatini jadallashtirish naqadar muhimligini anglab olish mumkin. Bu vazifalarni hal qilishda XMIlarning moliyaviy va texnik ko‘magi muhim o‘rin tutadi.
Yevropa tiklanish va taraqqiyot banki. (YTTB).
YTTB kreditlari aniq maqsadlarga berilib, ular: chet el uskuna va texnologiyalarini sotib olishga, xizmat ko‘rsatish sohasiga va ishchi kapital sarfxarajatlarini qisman qoplashga, masalan: subloyihalarni moliyalashtirish uchun beriladi. Misol uchun: 1993 yil 23 noyabrda O‘zbekiston Respublikasi Tashqi iqtisodiy faoliyat Milliy banki bilan - YTTB va 1999 yil 1 dekabrda O‘zbekiston aksiyadorlik tijorat sanoat qurilish banki bilan -YTTB o‘rtasida kredit Bitimi imzolangandan keyin xorijiy kredit lyniyalarini O‘zbekistonda kichik va xususiy biznesni rivojlantyrishga jalb etish boshlandi. Bu bitimga muvofiq O‘zbekiston Respublikasi Hukumatining kafilligi asosida jami 60 mln; dollarlik kredit ajratildi. Bu kredit liniyasi 13 yilga berilgan bo‘lib, undan dastlabki 3 yili imtiyozli hisoblanadi, 3 ta transh bo‘yicha berildi. O‘zbekiston Respublikasi Tashqi iqtisodiy faoliyat, Milliy banki %i transh bo‘yicha 21 ta loyihani moliyalashtirdi.
YTTB birinchi kredit liniyasining tez va muvaffaqiyatli o‘zlashtirilganligi va O‘zbekiston Respublikasi TIF Milliy bankining ishonchliligi va yuqori obro‘ga ega ekanligini inobatga olib, 1996 yil dekabr oyida yuqoridagi programma bo‘yicha II-kredit liniyasini ochish masalasini ko‘rildi va bu masala o‘rganib chiqilib ma‘qullandi Bu kredit liniyasi 120 mln.$ ni tashkil etib, undan 60 mln.$ O‘zbekiston Respublikasi Hukumatining kafolatisiz beriladigan bo‘ldi (TIF MB kafolati ostida).
YTTB kredit liniyasini olishning asosiy shartlaridan biri -bu loyihaning eksportbop mahsulotlarni ishlab chiqarishga qaratilganligidir.
Kreditlashtirish muddati 7 yilgacha bo‘lib, undan 2 yili imtiyozlidir. Beriladigan kreditning minimal mikdori 100000 dollardan kam bo‘lmagan va maksimal miqtsori 5 mln.$ gacha bo‘lib, lekin loyiha dastlabki qiymatining 75% idan ko‘p mikdorda kredit berilmaydi (Hozirgi vaktda, kreditning minimal qiymati 50.000 AQSh dollarigacha tushirilgan). Bundan tashqari tadbirkor loyihani amalga oshirish uchun kerak bo‘ladigan shaxsiy kapital, bino, inshoot, mashina-uskunalar va ishlab chiqarish jarayonidan oldin aylanma kapital hamda moliyaviy xarajatlarni qoplash uchun boshqa mablag‘larga ega bo‘lishi kerak.
Yuqorida ta‘kidlab o‘tilganlarning qiymati loyihaning dastlabki qiymatining 25% idan kam bo‘lmagan mikdorda bo‘lishi kerak. Olinayotgan kreditning garov ta‘minoti (uchinchi shaxslar yoki hukumat kafolati, sug‘urta polislari, asosiy vositalar, bino, inshootlar baholash qiymatining 70% miqdorida, uskunalar esa baholash qiymatining 60-70% miqdorida ta‘minlanganlik garovi sifatida olinadi). So‘ralayotgan kredit summasining kamida 120% summasini tashkil etishi kerak. Takdim etilayotgan kredit uchun foiz stavkasi (yoki N18011, R1VOK) dan kam bo‘lmagan plyus kredit liniyasi ochilgan respublikamiz banklarining komissiyalari haqlari kiradi.
Hususiy sektorni ko‘llab-quvvatlash YTTB, hususiy sektorning iqtisodiy islohotlar muvaffaqiyatining asosiy omili bo‘lganligini va ish joylarini yaratishda maxsus rolini hisobga olgan holda, hususiy sektorni o‘zining kichik va O‘rta Biznes Kredit Liniyasi orqali qo‘llab-quvvatlashni davom ettirdi. Ushbu yo‘nalishda, Bank tadbirkorlikni qo‘llab-quvvatlash va moliya sektorini kuchaytirish borasida institutsional rivojlanishga yo‘naltirilgan donor mablag‘larini jalb qilgan.
"Ipoteka" YTTBning mikrokredit faoliyatiga ko‘shilishi va "Hamkorbank" bilan hamkorlikning kengaytirilishi, bu moliya muassasa-larining mikro va kichik tadbirkorlikni qo‘llab-quvvatlash imkoniyatlarni yanada kengaytirdi, hususiy sektorning moliyalashtirilishini yaxshiladi va raqobatni oshirdi. Bundan tashqari, a‘zo banklar tarafidan savdoni rivojlantirish borasida harakatlarini, Savdo Rag‘batlantirish Dasturi orqali qo‘llab-quvvatladi va hususiy sektorning yanada rivojlanishi uchun Qo‘shma-Moliyalashtirish Dasturi imkoniyatlaridan foydalanish imkoniyati o‘rganib chiqilmoqda.
Osiyo taraqqiyot banki (OTB).
O‘zbekiston Osiy taraqqiyot bankiga 1995 yilning avgustida a‘zo bo‘lib kirdi. Respublikamizning bu bankka a‘zo bo‘lishi iqtisodiy o‘zgarish jarayonini ma‘lum darajada tezlashtiradi hamda tadbirkorlik va biznesning turli xil formalarini rivojlanishiga ko‘maklashadi.
1996 yilning 17 dekabrida OTBning Direktorlar Kengashi O‘zbekistonga 50 mln.$ miqdorida kredit liniyasini 13 yil muddatga, dastlabki 3 yilini imtiyozli shartda ochishga qaror qildi. Bugungi kunda, bu kredit liniyasi to‘liq o‘zlashtirilgan bo‘lib, o‘nlab kichik va xususiy biznes loyihalari moliyalashtirildi.
OTB haqida qisqacha ma‘lumot. Bu bank 1966 yil dekabr oyida o‘z faoliyatini boshladi. Uning shtab kvartirasi Filippinning Manila shahrida joylashgan. Bank Osiyo regionidagi 36 ta davlat va bu regiondan tashqaridagi yana 16 ta davlat tomonidan tashkil etilgan. Bugungi kunda, bu bank aholisi zich 33 joylashgan hamda aholi soni tez o‘sayotgan davlatlarga ko‘maklashayotgan banklardan biriga aylandi.
OTB, asosan, o‘z kreditlarini texnologiya va uskunalarni sotib olish, ishchi kapital xarajatlarini qisman qoplashga, qishloq xo‘jaligi sektorida mavjud uskunalarni modernizatsiya qilish, qayta qurollantirish va yangi ishlab chiqarishni tashkil etish bilan bog‘liq bo‘lgan subloyihalarni moliyalashtirishga beriladi. Bu kredit liniyasining qarz oluvchisi bo‘lib, Respublikamizda, asosan, O‘zbekiston Respublikasi TIF Milliy banki hisoblanadi. Subqarz oluvchi bo‘lib, xususiy, kichik va o‘rta korxonalar bo‘lishi mumkin. (Aralash kapitalga ega bo‘lgan korxonalar bo‘lishi mumkin, lekin bunda, boshqaruv xususiy sektor qo‘lida bo‘lishi kerak). Kredit olish uchun loyiha eksportbop yoki import o‘rnini bosadigan mahsulot ishlab chiqarilishi va valyutada o‘zini qoplashi kerak.
Kredit kichik biznes loyihalariga uzog‘i bilan 7 yil muddatga, shundan 3 yili imtiyozli shartda beriladi. Berilayotgan kreditning maksimal summasi 5 mln $ ni tashkil etadi. Lekin bu summa loyihaning dastlabki qiymatining – 75 % ini qoplashi kerak. Uskunalar va texnologiyalarning ta‘minotchisi OTB ning a‘zosi bo‘lishi kerak (56 ta davlat, bularga: Osiyo davlatlari, AQSh, Kanada, Evropa davlatlari, Avstraliya, Turkiya davlatlari kiradi. Bu bankka a‘zo bo‘lmagan davlatlar qatoriga Yaqin Sharq, MDH davlatlari (Qozog‘iston, Kirg‘iziston, O‘zbekistonni qo‘shmagan holda) va boshqa davlatlar.
Osiyo taraqqiyot bankining kreditini olish uchun qarz oluvchi loyiha qiymatining kamida 25%iga o‘z mablag‘lariga ega bo‘lishi kerak. Qarz oluvchi ta‘minot sifatida - bino, inshoot, mashina-uskunalar va ishlab chiqarish jarayonidan oldingi aylanma kapital hamda moliyaviy xarajatlarni qoplash uchun boshqa mablag‘larga ega bo‘lishi kerak. Garov ta‘minoti sharti olinayotgan kredit sumasining 120%dan kam bo‘lmasligi kerak.
Osiyo Taraqqiyot Banki O‘zbekistonda ko‘plab loyihalarni moliyalashtirish uchun reja tuzgan. Bunga ko‘ra bu loyihalar 2009 yildan 2014 yilgacha amalga oshirilishi ko‘zda tutilgan. Bu loyihalarga sog‘liqni saqlash, ta‘lim sohasiga, 34 nogironlarga beg‘araz yordami, shaharlarda kanalizatsiyani yaxshilash, toza suv etkazib berish va boshqa loyihalardir.
Germaniya rivojlanish kredit agentligi (KFV). KFV iqtisodiyotning turli sohalaridagi (qishloq xo‘jaligidan tashqari) loyihalarga - texnologiya va uskunalarni sotib olish, ishlab turgan korxonalarni modernizatsiya qilish va kengaytirish, yangi ishlab chiqarish quvvatlarini yaratish uchun kredit beradi.
Bu kredit liniyasining qarz oluvchisi bo‘lib, O‘zbekiston Respublikasi TIF Milliy banki hisoblanadi, subqarz oluvchi bo‘lib esa — xususiy, kichik biznes korxonalari hisoblanadi (Aralash kapitalga ega bo‘lgan qorxonalar bo‘lishi mumkin, lekin boshqaruv xususiy sektor qo‘lida bo‘lishi kerak).
Loyiha eksportga mo‘ljallangan, import o‘rnini bosadigan va valyutada o‘zini qoplaydigan bo‘lishi kerak. Kreditlashtirish jarayoni 1 yildan 5 yilgacha bo‘lishi mumkin. Bu kredit liniyasida imtiyozli davr 1,5 yil hisoblanadi. Beriladigan kredit maksimal summasi 2,5 million YEVROni tashkil etadi, lekin loyiha dastlabki qiymatining 75% idan ko‘p bo‘lmagan mikdorda beriladi. Bu kreditni olish uchun subqarz oluvchi loyiha dastlabki qiymatining kamida 25% o‘z mablag‘lariga ega bo‘lishi kerak. Qarz bo‘yicha garov ta‘minoti olinayotgan kreditning 120% idan kam bo‘lmasligi kerak.
Islom taraqqiyoti banki.
Bozor iqtisodiyotiga o‘tish sharoitida respublikamiz banklarining jahon moliya sistemasiga qo‘shilish jarayonini yanada tezlashtirish zarur bo‘ladi.
Bu muommalarni hal qilish uchun xalqaro moliya institutlar bilan muloqotni rivojlantirish zarur.
Respublikamiz korxonalari o‘z mahsulotlarini musulmon mamlakatlariga eksport qilish va rivojlangan musulmon mamlakatlari bilan iqtisodiy aloqalarimizni rivojlantirish uchun Islom taraqqiyot banki bilan munosabatlarni o‘rnatishni taqozo etadi.
Islom taraqqiyot banki, bu davlatlarora kredit tashkiloti bo‘lib, uning a‘zolari musulmon mamlakatlari hisoblanadi. Bu Fors kurfazidagi davlatlarning 35 neft orqasidan topgan daromadlari hisobiga tashkil topgan birinchi yirik moliya institutlaridan hisoblanadi.
Islom taraqqiyot bankini tashkil etish to‘g‘risidagi Deklaratsiya, Musulmon mamlakatlari moliya vazirlari tomonidan 1973 yil dekabr oyida imzolangan eda. Bank esa o‘z faoliyatini 1975 yil oktyabr oyida boshladi.
Bankning asosiy maqsadi Islom qonunlari asosida musulmon mamlakatlari ijtimoiy va iqtisodiy rivojlanishiga yordam berish hisoblanadi.
Islom taraqqiyot bankining boshqa moliya kredit institutlaridan farqi kreditlashda foiz olmasligidadir. Bank kreditlashda olinadigan foiz o‘rniga, korxona oladigan foydadan ulush sifatida oladi, ya‘ni korxona olingan foydani bank bilan bo‘lishib olishadi.
Islom taraqqiyot banki investitsion loyihalarni moliyalashtirishda juda ko‘p usullardan foydalanadi: jumladan, texnik yordam, lizing, kredit, kapitalda ishtiroki, moliyalashtirish, foydani bo‘lishdagi ishtiroki va boshqalar. Islom taraqqiyot banki investitsiya loyihalarini moliyalashtirishda uzoq muddatli kreditlar berib, yuqorida aytganimizdek, bu kreditlardan foydalanganligi uchun foiz olinmaydi. Kreditni qaytarish muddati 25 yilgacha bo‘lishi mumkin. Bank ma‘muriy xarajatlarni qoplash uchun 2,5 foiz miqdorida komissiya haqi oladi. Imtiyozli kreditlash davri 7 yilgacha bo‘ladi.
Hozirgi kunda Islom taraqqiyot bankiga 55 davlat a‘zo bo‘lib, O‘zbekiston Respublikasi bu bankka, uning 28- yillik yalpi majlisida 2003 yilda 2 sentyabrda a‘zo bo‘lgan.
Islom taraqqiyot banki tomonidan, O‘zbekiston Prezidenti huzuridagi Davlat va jamiyat qurilishi Akademiyasiga vositalar sotib olishga 293 ming dollarlik grant, Imom Al-Buxoriy memorial kompleksini ta‘mirlash uchun 255 ming dollar ajratilgan bo‘lib, bu mablag‘lar to‘liq o‘zlashtirilgan.
Bundan tashqari, Mir-Arab madrasasini, Toshkent shahridagi gospitalni ta‘mirlash uchun, maktablarda arab tillarini o‘qitysh uchun O‘zbekiston Musulmonlar idorasi bilan Bank o‘rtasida 1,4 million dollarlik grant ham imzolangan edi. Shu bilan birga, mamlakatimizda shoshilinch tibbiy yordam 36 ko‘rsatish Markazlari zamonaviy texnik apparatlari bilan ta‘minlashda Islom taraqqiyot bankining yordami katta bo‘lmoqda.
Xullas, XMIlarning kredit resurslaridan foydalanishdan ko‘zlangan maqsad xorijiy uskunalar va texnologiyalarni harid qilishni, shuningdek qishloq xo‘jaligi mahsulotlari va mahalliy xom-ashyo, resurslarini qayta ishlashni nazarda tutuvchi investitsion loyihalarni ta‘minlash bilan bog‘liq dastlabki ishchi kapitali sarflarini moliyalashdan, tadbirkorlarning istaklari bo‘yicha ishlab chiqilgan namunaviy va shaxsiy loyihalar asosida eksportga mo‘ljallangan mahsulotlar ishlab chiqarishdan iborat.
Istiqbolda XMIlarning kredit resurslarini respublikaga jalb qilish va ularni samarali o‘zlashtirish maqsadida vatanimizga yuqori sifatli texnikatexnologiyalarni yetkazib beruvchi investorlarga nisbatan ochiq eshiklar siyosatini olib borish, tashqi va ichki iqtisodiy faoliyatni yanada erkinlashtirish, bevosita xorijiy investitsiyalarni keng jalb qilishni ta‘minlovchi ijtimoiyiqtisodiy, huquqiy va boshqa shart-sharoitlarni yanada takomillashtirish, investorlarning qo‘ygan kapitali va ularning huquqlarini himoyalashni kafolatlashni yanada kuchaytirish lozim.
|
|
Bosh sahifa
Aloqalar
Bosh sahifa
Investitsiya siyosati doirasida investitsiya faoliyatini xorijiy kredit liniyalari orqali moliyalashtirishning o‘ziga xos xususiyatlari
|